ગુજરાતભરમાં ખેડૂત વર્ગ મોટા પાયે વાવણી કરીને બેઠો છે અને ચાતકડોળે આકાશ તરફ મીટ માંડીને મેઘમહેરની રાહ જોઇ રહ્યો છે. જો આ અઠવાડિયામાં વરસાદ નહીં પડે તો ખેડૂતોનું આખું વર્ષ બરબાદ થતાં ખેડૂતો પાયમાલ થશે, જેના કારણે અત્યારે સર્વત્ર ચિંતાનો માહોલ જોવા મળે છે. અમદાવાદની વાત કરીએ તો શહેરમાં પણ લાંબા સમયથી વરસાદના વિરામથી લોકો અકળાયા હતા, જોકે ગઇ કાલે રાત્રે વાતાવરણ અચાનક પલટાયું હતું. હવામાન વિભાગે હળવા વરસાદની આગાહી કરી છે.